《正月晦书事》
宋代·李新

业无家酿致邻翁，得有薪温引颊红。
准拟片言能司主，复求一饱定伤弓。
诗书奴婢晨占鵩，盐米妻儿夜送穷。
早晚郊原莫零涕，动摇葵麦有春风。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。